CELEX: 62011CN0126
Language: hu
Date: 2011-03-10 00:00:00
Title: C-126/11. sz. ügy: A Hof van Cassatie van België (Belgium) által 2011. március 10-én benyújtott előzetes döntéshozatal iránti kérelem — INNO NV kontra Unie van Zelfstandige Ondernemers VZW (UNIZO), Organisatie voor de Zelfstandige Modedetailhandel VZW (Mode Unie), Couture Albert BVBA

21.5.2011   
            
            
               HU
            
            
               Az Európai Unió Hivatalos Lapja
            
            
               C 152/15
            
         A Hof van Cassatie van België (Belgium) által 2011. március 10-én benyújtott előzetes döntéshozatal iránti kérelem — INNO NV kontra Unie van Zelfstandige Ondernemers VZW (UNIZO), Organisatie voor de Zelfstandige Modedetailhandel VZW (Mode Unie), Couture Albert BVBA
   (C-126/11. sz. ügy)
   2011/C 152/26
   Az eljárás nyelve: holland
   
      A kérdést előterjesztő bíróság
   
   Hof van Cassatie van België
   
      Az alapeljárás felei
   
   
      Felülvizsgálati kérelmet előterjesztő fél: INNO NV
   
      Ellenérdekű felek a felülvizsgálati eljárásban: Unie van Zelfstandige Ondernemers VZW (UNIZO), Organisatie voor de Zelfstandige Modedetailhandel VZW (Mode Unie), Couture Albert BVBA
   
      Az előzetes döntéshozatalra előterjesztett kérdések
   
   
               1.
            
            
               Úgy kell-e értelmezni a belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról szóló, 2005. május 11-i 2005/29/EK európai parlamenti és tanácsi irányelvet (1), és különösen annak 1. cikkét, 2. cikkének d) pontját, 3. cikkének (1) bekezdését és 5. cikkét, hogy ezekkel ellentétes a kereskedelemi gyakorlatokról, valamint a fogyasztók tájékoztatásáról és védelméről szóló, 1991. július 14-i belga törvény 53. cikke 1. §-ának (1) és (3) bekezdéséhez hasonló olyan nemzeti jogszabály, amelynek értelmében a november 15-től január 2-ig és május 15-től június 30-ig tartó várakozási idő alatt az 52. cikk (1) bekezdésében felsorolt ágazatokban tilos az árengedményekről szóló és azokat sejtető — a 42. cikkben meghatározott — hirdetések bárhol, vagy bármely kommunikációs eszköz útján történő közzététele, valamint olyan árengedményekről szóló és azokat sejtető hirdetések közzététele a várakozási időt megelőzően, amelyek e várakozási idő alatt hatást fejtenek ki, még abban az esetben is, ha az érintett intézkedés — függetlenül a nemzeti jogalkotó által megvalósítani kívánt kettős céltól, nevezetesen egyrészt a fogyasztók érdekeinek védelmétől, másrészt a kereskedők közötti verseny szabályozásától — valójában azt a célt szolgálja, hogy a kereskedők közötti versenyt szabályozza, és a törvényben egyébként biztosított garanciák figyelembevételével nem támogatja hatékonyan a fogyasztóvédelmet?
            
         
      (1)  HL L 149., 22. o.